**Csongrád Város Polgármesterétől**

Száma: Önk/136-1/2023.

Témafelelős: Szántai Szilvia

**ELŐTERJESZTÉS**

**Csongrád Városi Önkormányzat Képviselő-testületének**

**2023. szeptember 25-i ülésére**

**Tárgy:** Napelemes rendszer kiépítése a csongrádi intézményekben – ROHU pályázat benyújtása

**Tisztelt Képviselő-testület!**

Az Interreg VI-A Románia-Magyarország Program (ROHU Program) egy területi együttműködési program két tagállam, Románia és Magyarország között, az Európai Regionális Fejlesztési Alapból (ERFA) finanszírozva,

Az Interreg VI-A Románia-Magyarország Program pályázati felhívásra a pályázatok benyújtására 2023. június 27. napjától van lehetőség. A pályázati felhívás programterülete Csongrád-Csanád Vármegyét is érinti, ezért lehetőségünk nyílik pályázatot benyújtani.

A Program pályázati felhívása 3 prioritás keretében biztosít forrásszerzési lehetőséget határon átnyúló projektekhez:

1. prioritás: Zöldebb és ellenállóbb határmenti térség

1.1. sz. célkitűzés: Megújuló energia

1.2 sz. célkitűzés: Klímaváltozás és kockázatkezelés

1.3. sz. célkitűzés: Biodiverzitás

2. prioritás: Szociálisabb és összetartóbb Európa

2.1. sz. célkitűzés: Kultúra és turizmus

2.2. sz. célkitűzés: Egészségügy

3. prioritás: Határon átnyúló intézményi és civil együttműködés

3.1. sz. célkitűzés: A kölcsönös bizalom építése, különösen az emberek közötti kapcsolatokat erősítő fellépések előmozdításával

A pályázat célkitűzése a Zöldebb és ellenállóbb határmenti térség elérése a térségben rendelkezésre álló megújuló energia felhasználásával.

A pályázati konstrukció sajátossága, hogy a határmenti régióban elhelyezkedő két vagy több település nyújthat be pályázatot.

Projektünkben a Csongrád Városi Önkormányzat vállalja a projekt partner szerepét, a projekt vezetését (LEAD PARTNER) pedig a romániai Temes Megyei Önkormányzat (Timis County Council) vállalja.

A csongrádi projekt részben az alábbi helyszíneken kerülnek napelemes rendszerek elhelyezésre:

* Szarka Ödön Egészségügyi Intézmény
* Őszülő Otthon
* Piroskavárosi Idősek Otthona
* Bercsényi utcai Óvoda
* Művésztelep

A projektünket a felhívás 1. prioritás: Zöldebb és ellenállóbb határmenti térség, 1.1 sz. célkitűzés: Megújuló energia jogcímre tudjuk benyújtani.

A pályázat benyújtási határideje: 2023.09.27.

A pályázat támogatás intenzitása: 95%

A támogatás az alábbiak szerint oszlik meg:

EU támogatás: 80%

hazai társfinanszírozás: 15%

A projekt megvalósításához szükséges önerő mértéke: 5%

A projekt teljes tervezett összköltsége: 791.750,70,-EUR

Csongrád Városi Önkormányzat, mint Projekt Partner (387,85 Ft/EUR-ral számolva az előterjesztés készítés napján hatályos MNB középárfolyam) Partneri része:

tervezett összköltsége:312.800,70 -EUR (121.319.752,-Ft)

EU támogatás tartalma 80%: 250.240,56-EUR (97.055.801,-Ft)

hazai társfinanszírozás 15%: 46.920,11 -EUR (18.197.963,-Ft)

szükséges önerő: 5%: 15.640,04 -EUR (6.065.988,-Ft)

A napelemes rendszerek elhelyezése fog e projektből megvalósulni a CO2 kibocsátás globális csökkentése érdekében. A „Zöldebb Európa” irányelvet a projekt elkészítésénél figyelembe fogjuk venni.

A projekt fő eleme, hogy mindkét partnernél napelemes rendszerek kerüljenek elhelyezésre közintézményeken és a tudásmegosztás e szakemberek közt megvalósulhasson.

A projekt tartalmazza a beszerzéseken kívül a projekt által elvárt tevékenységek költségeit rendezvények, nyilvánosság és személyi költségeket is.

Kérem az előterjesztés megvitatását és a határozati javaslat elfogadását.

**HATÁROZATI JAVASLAT**

A Csongrád Városi Önkormányzat Képviselő-testülete megtárgyalta a „Napelemes rendszer kiépítése a csongrádi intézményekben – ROHU pályázat benyújtása” tárgyú előterjesztést és az alábbi döntést hozza:

1. Csongrád Városi Önkormányzat Képviselő-testülete egyetért azzal, hogy a Csongrád Városi Önkormányzat, mint projekt partner támogatási kérelmet nyújtson be az „Interreg VI-A Románia-Magyarország Program” című felhívásra a Napelemes rendszer kiépítése a csongrádi intézményekben tárgyban.
2. A támogatási kérelem keretében megvalósítani tervezett projekt költségvetése bruttó tervezett összköltsége: 312.800,70,-EUR (121.319.752,-Ft), azaz Egyszázhuszonegymillió-háromszáztizenkilencezer-hétszázötvenkettő forint, amelyhez a Csongrád Városi Önkormányzat 95%-os mértékű támogatást igényel.
3. A Képviselő-testület felhatalmazza a polgármestert a támogatási kérelem elkészítésére, benyújtására, valamint a támogatási kérelem benyújtásához szükséges dokumentumok, partnerségi megállapodás aláírására.
4. A képviselő-testület egyetért azzal, hogy a pályázati projekt partnerségi együttműködésében a vezető partner A Temes Megyei Önkormányzat (Timis County Council) (RO) vállalja és a projekt partner a Csongrád Városi Önkormányzat.
5. Az Önkormányzat vállalja a támogatási kérelemben szereplő cél megvalósításával összefüggő jogok és kötelezettségek gyakorlását.
6. A Képviselő-testület a projekt megvalósításhoz szükséges 5%: 15.640,04 EUR (6.065.988,-Ft) önerőt a 2024. évi költségvetésében biztosítja.

Felelős: Bedő Tamás polgármester

Határidő: pályázat benyújtási határideje

A határozatról értesítést kap:

1. A Képviselő-testület tagjai
2. Fejlesztési és Üzemeltetési Iroda
3. Gazdálkodási Iroda

Csongrád, 2023. szeptember 17.

Bedő Tamás

polgármester